open-index/open-wikipedia-markdown huggingface dataset:
Vivendi

**Vivendi SA** on suuri ranskalainen media-alan yhtiö, joka toimii muun muassa musiikki-, televisio- ja elokuva-aloilla, kustannustoiminnassa, telekommunikaatiossa, internet-palveluissa ja tietokonepelien tuotannossa.

## Historia

Yritys perustettiin vuonna 1853 vesihuoltoalan yrityksenä nimellä *Compagnie Générale des Eaux* (CGE).  Yhtiö pysyi pääasiassa tällä alalla yli sata vuotta aina 1970-luvulle lopulle saakka. Guy Dejouanyn tultua toimitusjohtajaksi vuonna 1976 yhtiö alkoi laajentua jätehuoltoon, energiaan, kuljetuspalveluihin, rakennusalalle ja kiinteistöliiketoimintaan. 1990-luvulla yhtiön laajeni edelleen telekommunikaatio- ja media-aloille, erityisesti sen jälkeen kun Jean-Marie Messier tuli toimitusjohtajaksi vuonna 1996.

Vuonna 1998 yhtiön nimeksi muutettiin *Vivendi*. Seuraavana vuonna yhtiö myi rakennus- ja kiinteistöalan yksikkönsä ja jatkoi laajentumistaan yritysostoilla ja fuusioilla.

Heinäkuussa 2000 Vivendi muodosti vesi-, jätehuolto- ja kuljetusalan yksiköistään *Vivendi Environnement* -nimisen yhtiön ja vei sen pörssiin Pariisissa ja New Yorkissa. Tämän yhtiön nimeksi tuli myöhemmin Veolia Environnement. 

Joulukuussa 2000 Vivendin media- ja telekommunikaatioalan yksiköt, Canal+ Group ja kanadalaisen Seagramin tuolloin omistama Universal Studios yhdistettiin *Vivendi Universal* -yhtiöksi.

Vuonna 2002 Vivendi Universal ajautui suuriin taloudellisiin vaikeuksiin ja joutui myymään useita yksiköitään välttääkseen konkurssin. Yhtiö teki vuodelta 2002 Ranskan siihenastisen yrityshistorian suurimman tappion, 23,3 mrd. euroa. Jean-Marie Messier erosi ja hänen tilalleen tuli toimitusjohtajaksi Jean-René Fourtou.

2003 Vivendi Universal myi 80&nbsp;% osuuden media-alan yksiköstään Vivendi Universal Entertainment yhdysvaltalaisen General Electricin omistamalle NBC-yhtiölle, minkä tuloksena syntyi nykyinen NBC Universal. Huhtikuussa 2006 Vivendi Universal muutti nimensä takaisin Vivendiksi.

Heinäkuussa 2008 Vivendin videopelejä tuottava yksikkö Vivendi Games yhdistyi Activision-peliyhtiön kanssa muodostaen Activision Blizzard -yhtiön. Vuonna 2013 Activision Blizzard osti 8 miljardilla dollarilla itselleen osake-enemmistön Vivendin säilyttäessä noin 12&nbsp;% osakkeista.

Viranomaiset ovat tutkineet Jean-Marie Messierin toimitusjohtajakauden aikana yhtiössä mahdollisesti tapahtunutta tappioiden peittelyä.

2019 Vivendi myi 10&nbsp;% osuuden Universal Music Groupista kiinalaiselle Tencentille.

## Vivendi-konsernin yrityksiä

* Canal+ Group
* Universal Music Group (Vivendin osuus 90&nbsp;%)
* Vivendi Village
* Gameloft
* Dailymotion
* Editis
* Havas (Vivendin osuus 94,75%)

## Lähteet

## Aiheesta muualla
* Yrityksen verkkosivut
Kirjankustantamo

**Kirjankustantamo** eli **kustannusyhtiö**, usein **kustantaja** tai **julkaisija** tarkoittaa useimmiten yritystä, joka julkistaa eli rahoittaa ja saattaa teoksen kuluttajien ostettavaksi tai käytettäväksi. Kustantaja voi huolehtia muun muassa tuotteen hinnasta, tuotteen kehittämiseen liittyvistä tarpeista, myyntipaikoista sekä siitä, että tekijöillä on käytössään tarpeeksi resursseja ja rahaa jatkaakseen tuotteen tekemistä.

## Kuvaus

Kirjankustantamo on yritys, joka on erikoistunut julkaisemaan kirjoja ja muita painotuotteita ja sekä niistä valmistettuja äänitteitä ja nykyään myös digitaalisia versioita (mm. äänikirjat, e-kirjat ja kirjalliset äänilevyt). Kustantamot tekevät julkaisusopimuksia julkaistavan materiaalin tekijän kanssa. Sopimuksen perusteella kustantamo ottaa tehtäväkseen kirjan painamisen tai äänitteen monistamisen ja markkinoinnin ja kantaa niistä syntyvän taloudellisen riskin. Teoksen tekijä saa sopimuksesta korvauksena joko sovitun rahaerän tai sovitun osuuden kaikista teoksen myynnin tuotoista. Kustantamolle jää loput tuotoista. 

Kustantamojen liiketoiminta perustuu siihen, että kirjojen painaminen ja äänitteiden monistaminen ja myynti ovat kallista toimintaa yhdestä teoksen kappaleesta saatavaan hintaan nähden. Kappaleita kannattaa siis tehdä kerralla paljon. Usein painokset ovat tuhansia kappaleita. Tekniikan kehittyessä kirjan painaminen ja äänitteen tekeminen on halventunut ja kirjojen ja äänitteiden omakustanteinen julkaiseminen siten yleistynyt. 

Yhdysvaltalainen kustantaja Richard Nash määrittelee kustantamisen siten, että se ei ole sitä, että painetaan paperille kirjailijoiden sanoja ja niitä myydään lukijoille, vaan se on sitä, että kirjailija ja lukijat saadaan yhteen.

Toisin kuin kirjakustantamo musiikkikustantamo saa tuloa myös teostokorvausten muodossa ja varsinaisen äänitteen julkaisusta vastaa kustantajan sijasta äänitteen tuottaja. 

Vanhin edelleen toimiva kirjankustantamo on Cambridge University Press, jonka toiminta on jatkunut katkeamatta vuodesta 1584.

## Suurimmat kirjankustantamot 2013

Lähde: 
# Pearson, Britannia, liikevaihto 5,6 miljardia € (fuusioitunut Random Housen kanssa Penguin Random Houseksi)
# Reed Elsevier Britannia, Alankomaat, USA, 4,4 miljardia €
# Thomson Reuters, USA, 4,0 miljardia €
# Wolters Kluwer, Alankomaat, 3,6 miljardia €
# Random House, Saksa 2,6 miljardia € (fuusioitunut Pearsonin kanssa Penguin Random Houseksi)
# Hachette Livre, Ranska 2,0 miljardia €
# Holtzbrinck, Saksa, 1,6 miljardia €
# Grupo Planeta, Espanja, 1,6 miljardia €
# Cengage, USA, 1,5 miljardia €
# McGraw-Hill Education, USA, 1,4 miljardia €

On huomattava, että kirjankustantaminen on nykyisin sivutoimiala useille listatuista yrityksistä (esimerkiksi ThomsonReuters ja Wolters Kluwer). Yrityksen kokonaisliikevaihto ei tällöin kuvasta kirjakustannustoiminnan laajuutta.

## Katso myös
* Omakustanne
* Levy-yhtiö
* Musiikkikustantamo

## Lähteet

## Kirjallisuutta
* 
* 
* 
* 
* 

## Aiheesta muualla
*Richard Nashin haastattelu. 
* Suomessa toimivia kirjojen kustantajia. Kustantajat.com.
*
Arsenaali

**Arsenaali** tarkoittaa aseiden ja ammusten valmistus-, korjaus-, varastointi- ja jakelupaikkaa, sekä puhekielessä myös koko voimaa aseineen ja muine voimavaroineen (esim. ydinasearsenaali).
Hampden Park

**Hampden Park** on jalkapallostadion Glasgow'ssa, Skotlannissa. Stadion on Skotlannin vanhimman jalkapallojoukkueen Queen's Parkin ja Skotlannin maajoukkueen kotistadion.

Stadion avattiin vuonna 1903 ja sinne mahtuu 51 866 katsojaa. Yleisurheilutapahtumissa stadionin kapasiteetti on 44 000 katsojaa. Stadionin katsojaennätys on vuodelta 1937, jolloin Skotlannin ja Englannin välistä jalkapallomaaottelua oli seuraamassa 149 547 katsojaa.

Stadionilla pelattiin vuonna 2012 kesäolympialaisten jalkapallo-otteluita. 

## Ominaisuudet
Hampden Parkissa jokaiselle 52&nbsp;500 katsojasta on istumapaikka. Se on soikea, ja jakaantuu neljään katsomolohkoon. Eteläkatsomo on kaksikerroksinen, yläkatsomo tulee jonkun matkaa alakatsomon päälle. Perinteisesti Celticin kannattajat stuvat itäkatsomossa, Rangersin kannattajat länsikatsomossa. Katto on koristeltu lipputangoilla ja lipuilla.

Pelikentällä on maanalainen lämmitys.

Stadioniln yhteydessä toimii Skotlannin jalkapallomuseo vuodesta 2001. 

## Historia
Stadion on saanut nimensä englantilaiselta John Hampdenilta, jonka mukaan nimetyn rivitalon viereisessä puistossa pelailtiin jalkapalloa. Queen's Park osti maata ja rakennutti siihen stadionin 1903. Skotlannin cup-finaali siirrettin stadionille 1903, ja siitä tuli Skotlannin maajoukkueen kotikenttä 1906.

## Lähteet

## Aiheesta muualla

* Hampdenin viralliset kotisivut
Tutkimusreaktori

**Tutkimusreaktori** on ydinreaktori, jota ei käytetä sähkön tai lämmön tuottamiseen. Sen teho on tavallisesti selvästi alle sadasosan tavallisen ydinreaktorin tehosta. Tutkimusreaktoria käytetään muun muassa neutronien tuottamiseen. Neutroneja tarvitaan radioaktiivisten aineiden valmistamiseen.

Vuonna 2019 maailmassa oli käytössä 224 tutkimusreaktoria. Suurin osa niistä on rakennettu 1960–1970-luvuilla. Monet tutkimusreaktorit käyttävät polttoaineena korkearikasteista uraania, jonka rikastusaste on yli 20 prosenttia. Kansainvälisen atomienergiajärjestön IAEA:n tuella kymmeniä vanhoja tutkimusreaktoreita on muutettu käyttämään matalasti rikastettua, alle 20-prosenttista uraania, koska hyvin korkeasti rikastettua uraania voitaisiin käyttää myös ydinaseiden valmistamiseen.

## Otaniemen tutkimusreaktori FiR 1

FiR&nbsp;1 oli Suomen ensimmäinen ydinreaktori. Se oli käytössä vuodesta 1962 vuoteen 2015. Reaktori sijaitsi Espoossa Aalto-yliopiston Otaniemen kampusalueella.

## Lähteet
Jarkko Okkonen

**Jarkko Okkonen** (s. 3. syyskuuta 1978 Oulu) on uransa lopettanut suomalainen jalkapalloilija. Hänen pelipaikkansa oli keskuspuolustaja.

Okkonen on edustanut urallaan Oulun Palloseuraa, Visan Palloa, Valkeakosken Hakaa ja Helsingin Palloseuraa.

Hänen nuorempi veljensä Antti Okkonen on myös ollut jalkapalloilija.

## Saavutukset
*Suomen mestaruus 1998, 1999, 2000, 2004
**SM-hopea 2003, 2007
**SM-pronssi 2002, 2006
*Suomen cup-mestaruus 2002, 2005
*Vuoden liigapuolustaja 2006

## Aiheesta muualla
*Okkosen pelaajakortti JJK:n sivuilla
*Okkosen pelaajakortti Veikkausliigan sivuilla
MIM-104 Patriot

**MIM-104 Patriot** on yhdysvaltalainen ilmatorjuntaohjusjärjestelmä, joka soveltuu myös ballististen ohjusten torjuntaan. Se on nykyisin Yhdysvaltain maavoimien pääasiallinen ilmatorjuntajärjestelmä ja sitä käyttävät myös useat Yhdysvaltain liittolaisvaltiot. Patriot-järjestelmä tuli käyttöön Yhdysvalloissa 1980-luvulla ja korvasi vanhempia torjuntaohjusjärjestelmiä. Nykyisin tuotannossa oleva Patriot PAC-3 on huomattavasti kehittyneempi kuin Patriotin vanhemmat versiot.

Ohjuksen nimi viittaa isänmaallisuuteen, mutta on myös koostettu sanoista "Phased Array Tracking Radar, Intercept Of Target".

Järjestelmään kuuluu lukuisia komponentteja ja ajoneuvoja: generaattorit sähkötuotantoon, tutka, ohjauskeskus, ohjuslaukaisimet ja ohjukset.

## Kehitys
Patriotin kehitti Huntsvillessa, Alabamassa Redstone Arsenal, joka oli aikaisemmin tuottanut myös Safeguard-ohjuspuolustusjärjestelmän. Patriotin kehitystyö alkoi vuonna 1964 ja se otettiin palvelukseen 1981, täysimääräisesti 1984. Vuonna 1988 järjestelmä sai rajoitetun toimintakyvyn taktisia ballistisia ohjuksia vastaan (Patriot Advanced Capability-1, PAC-1) Uusin versio PAC-3 on lähes kokonaan uudelleen suunniteltu. Ohjusjärjestelmää valmistaa Raytheon.

## Käyttäjämaat

Patriot-järjestelmää käyttää Yhdysvaltain lisäksi Kreikan ilmavoimat, Israelin ilmavoimat, Saksan ilmavoimat, Alankomaiden kuninkaalliset ilmavoimat, Japanin itsepuolustusjoukot, Saudi-Arabia, Kuwaitin ilmavoimat, Etelä-Korea, Taiwan   ja Espanjan maavoimat. Vuonna 2017 Ruotsi päätti ostaa Patriot-järjestelmän turvaamaan Tukholman ympäristöä.

Maaliskuussa 2022 Yhdysvallat siirsi lukuisia Patriot-järjestelmiä Saudi-Arabiaan sen jouduttua huthien ohjus- ja drone-iskujen kohteeksi sodittuaan Jemenissä.

6. toukokuuta 2023 Ukraina ilmoitti käyttävänsä Patriot-järjestelmää puolustussodassa Venäjää vastaan. 16. toukokuuta järjestelmä vaurioitui Venäjän ohjushyökkäyksessä, mutta ei yhdysvaltalaisten mukaan vaikuttanut tuhoutuneen. Ukrainalaiset väittivät Patriotin ampuneen alas lukuisia Kinžal-ohjuksia, joiden Venäjän puolustusministeriö väitti tuhonneen Patriot-järjestelmän.

## Patriot Persianlahden sodassa
Patriot-järjestelmä sai huomiota uutisoinnissa Persianlahden sodan aikana sillä sitä käytettiin irakilaisjoukkojen ampumien Scud-ohjuksien torjunnassa. Sodan aikaisessa propagandassa tuloksia ylistettiin hyviksi ja puhuttiin 90–96 prosentin osumatarkkuudesta. Kymmenisen vuotta sodan jälkeen puolustusministeri William S. Cohen totesi ohjustorjunnan epäonnistuneen. Erään tutkimustoimiston mukaan Patriotin torjuntaluotettavuus oli yhdeksän prosenttia. Kongressin selvityksessä vain yhden Patriotin todettiin varmasti tuhonneen Scud-ohjuksen.

## Lähteet

## Aiheesta muualla
Uwe Seeler

**Uwe Seeler** (5. marraskuuta 1936 Hampuri, Saksa – 21. heinäkuuta 2022) oli saksalainen jalkapalloilija. Seelerin pelipaikka oli hyökkääjä.

## Elämä ja ura
Seeler muistetaan parhaiten Hamburger SV:stä, seurasta, jota hän edusti lähes koko uransa ajan. Hän pelasi HSV:n paidassa vuodet 1954–1972. Seeler edustikin uransa aikana vain kahta seuraa, toinen oli irlantilainen Cork Celtic, jossa hän pelasi vierailevana tähtenä yhden ottelun vuonna 1978.

Saksan maajoukkueessa Seeler pelasi vuosina 1954–1970 yhteensä 72 ottelua, joista 21 MM-kisoissa. Maaottelumaaleja hän teki 43, MM-kisoissa yhdeksän. Vaikka Seeler pelasi MM-kisoissa 1958, 1962, 1966 ja 1970, hän ei onnistunut voittamaan maailmanmestaruutta. Kirkkaimmiksi saavutuksiksi jäivät hopea vuoden 1966 kisoista ja pronssi seuraavasta turnauksesta.

Maaliskuussa 2004 Pelé nimesi Seelerin FIFA 100:aan eli luetteloon 125 parhaasta elävästä jalkapalloilijasta.

Heinäkuussa 2010 Seeler loukkaantui auto-onnettomuudessa Hampurin Elbe-tunnelissa, kun rattijuopon ajama auto törmäsi Seelerin autoon. Pelaajalegenda selvisi onnettomuudesta olosuhteisiin nähden pienin vammoin.

Myös Seelerin tyttärenpoika Levin Öztunalı on huipputason ammattilaisjalkapalloilija.

## Lähteet

## Aiheesta muualla
Shahab (ohjus)

**Shahab** "tähdenlento" on nimitys joillekin Iranin strategisille ohjuksille. Niillä Iran pystyy uhkaamaan myös Israelia. Maalla ei ole toistaiseksi (vuoden 2009 toukokuussa) ydinaseita. Shahab-ohjuksista pisimmälle kantavat vuonna 2009 Shahab-3 ja sen muunnelma Ghadr-110. Shahab 3 kantaa 1300-2100 km, ja Ghadr-110 jopa 2500-3000 km.

## Shahabit 1 ja 2

Shahab 1 on 300 km kantava Scud-B:n pienempi versio.
Shahab-2 on Scud-C:n muunnelma, joka kantaa 750 km ja on tarkkudeltaan 50 m.

## Zelzal

Joidenkin tietojen mukaan nimeä Zelzal käytettäisiin Shahab-ohjuksistakin. Mutta Iranilla on myös toisentyyppisiä lyhyen kantaman Zelzal-ohjuksia, jotka lienevät venäläisen FROG-raketin muunnelmia. Eri muunnelmat kantavat 150, 210 ja 400 km.

## Shahab-3

Esimerkiksi 2003 käyttöönotettu **Shahab-3** kantaa noin 1300-2100 kilometriä. Kantomatka ulottuu Israeliin asti. Shahab-3 perustuu Pohjois-Korean Nodong 1-ohjukseen.

Shahab-3 käyttää nestemäistä polttoainetta ja on siten melko hidas laukaista. Ohjus osuu kohteeseensa 90-4000 metrin tarkkuudella, varmoja tietoja tästä ei ole. Ohjuksessa saattaa olla tarkkuutta huomattavasti lisäävä GPS-ohjaus.
Sen taistelukärki on painoltaan 760-1000 kg. Ohjus pystyy kuljettamaan ydinkärjen. Toki ohjus soveltuu tavanomaisen räjähteen ja kemiallisen aseen kuljettamiseen. Aikaisemmat Shahabit olivat lyhyen kantaman Scud-ohjuksia. Iran aikoo luultavasti hankkia uusia, pidemmän kantaman ohjuksia.

## Ghadr 110
Ghadr 110 on Shahab 3A:sta eli Ghadr 101:stä kehitetty ohjus, jonka ylemmän vaiheen polttoaine on luultavasti kiinteä. Ghadr 110 kantaa noin 1800 km ja on nopeampi laukaista kuin Shahab-3:n ensimmäinen versio.

## Koussar

Projekti Koussar tai Kowar lienee Iranin hallituksen suunnitelma 4000-5000 km kantaman IRBM tai jopa mannertenvälisen ohjuksen kehittämiseksi. Ohjus saattaa perustua jo vanhentuneeseen R-14 Tšusovajassa käytettyyn RD-126-moottoriin. Kehitteillä oleva ohjus saattaa olla tuleva Shahab-5 tai 6.

## Katso myös
*Sejil

## Lähteet

## Aiheesta muualla

*Shahab-3: an Advanced IRBM  acig 2003
*Encyclopedia Astronautica
*Iranian Missiles, from Sarbaz.org, website of former Iranian Imperial Army loyalists 
*Ballistic Missiles of the World 
*Russia and the Development of the Iranian Missile Program
Kilpavarustelu

**Kilpavarustelu** tarkoittaa kahden tai useamman maan kilpailua aseistuksen alalla. Jos kahden maan välillä on kilpavarustelua, näiden välillä on myös jonkinasteinen sodan uhka. Kilpavarustelu on erityisesti kylmään sotaan ja ydinaseisiin liittyvä käsite. Tällöin Yhdysvallat ja Neuvostoliitto vaikuttivat tasavahvoilta sotilasmahdeilta, supervalloilta. 

Kilpavarustelua on pidetty sotien perussyynä. Asia ei kuitenkaan ole näin yksinkertainen. Kilpavarustelun aloittaa usein valtio, joka pyrkii laajentamaan valtaansa ja aluettaan, ja jota muut maat pelkäävät. Muut maat pyrkivät varautumaan mahdolliseen hyökkäykseen kasvattamalla sotilaallista voimaansa, ja syntyy kilpavarustelu. Toisaalta yksipuolinen aseidenriisuminen tai asevarustelun laiminlyönti vain lisää kansainvälistä jännitystä, koska se houkuttelee hyökkääjää.

## Britannian ja Saksan laivastokilpailu
Kilpavarustelu ei liity pelkästään kylmään sotaan. Ennen ensimmäistä maailmansotaa Iso-Britannia ja Saksa kilpailivat muun muassa laivaston koolla. Sysäyksen tähän antoi brittiläisten vuonna 1906 esittelemä Dreadnought-luokka. Saksan laivaston komentaja Alfred von Tirpitz oli tosin aloittanut laajan laivaston kehittämisohjelman jo 1891. Tätä laivastokilpailua pidetään yhtenä syynä ensimmäiseen maailmansotaan. 

## Ydinasekilpailu
Yhdysvallat ja Neuvostoliitto ajautuivat kylmän sodan aikana ydinaseiden määrää rajusti kasvattaneeseen kilpavarusteluun, joka yltyi äärettömyyksiin. Kilpailtiin muun muassa kehittelemällä uusia mannertenvälisiä ohjuksia ja monikärkiohjuksia. Ne myös aseistivat strategisten etujensa mukaisesti eri valtioita muualla maailmassa ja solmivat sotilasliittoja niiden kanssa.

## Armeijoiden ja teollisuuden etu
Rauhantutkimus on tuonut asiaan toisenlaisen näkökulman. Sen mukaan sotilaalliseen varustautumiseen liittyy valtioiden sisäisiä ilmiöitä, kuten taloudellisia intressejä, sisäpolitiikkaa ja teknologista kehitystä. Kilpavarusteluun osallistuvien maiden sisälle muodostuu helposti sotilas-teollinen liittouma (armeijan ja teollisuuden ryhmä), joka haluaa jatkaa kilpavarustelua, vaikka se saataisiin diplomatian keinoin loppumaan. Liennytys oli kylmän sodan aikana osoitus siitä, että aseiden määrää voitiin neuvotteluteitse vähentää.

## Lähteet
Metal Magic

**Metal Magic** on metallimusiikkiyhtye Panteran ensimmäinen julkaistu albumi vuodelta 1983. Musiikillisesti albumi edusti hard rock / glam metal -tyyliä. Albumi julkaistiin yhtyeen oman levy-yhtiön, niin ikään Metal Magic, alla ja tuottajana toimi Jerry "The Eldn'" Abbott. Yhtyeen jäsenet olivat albumin julkaistaessa suhteellisen nuoria: Dimebag Darrell oli 17-vuotias, Terry Glaze 18-vuotias ja Vinnie Paul ja Rex Rocker 19-vuotiaita.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Terry Glaze &ndash; Laulu
* Dimebag Darrell (*Darrell Abbott*) &ndash; Kitara
* Vinnie Paul (*Vince Abbott*) &ndash; Rummut
* Rex Brown (*Rex Rocker*) &ndash; Basso

## Aiheesta muualla
* 
*
Sakari Saarinen

**Sakari Saarinen** (s. 18. heinäkuuta 1978 Tampere) on uransa lopettanut suomalainen jalkapalloilija. Hän oli pelipaikaltaan keskikenttäpelaaja, joka pelasi yleensä keskellä tai vasemmalla laidalla.

Saarinen on Tampereen Pallo-Veikkojen kasvatti ja Veikkausliiga-debyytti tapahtuikin punapaitojen väreissä kaudella 1999. Jo tuolloin hän teki vaikutuksen yleisöön peräänantamattomalla pelityylillään, jonka seurauksena varoitukset ja ulosajotkaan eivät jääneet harvinaisiksi. TPV:n visiitti liigassa jäi tuolloin kuitenkin lyhyeksi ja Saarinen siirtyi Tampere Unitedin riveihin seuraavaksi kaudeksi. Tuolla kaudella Saarinen sai kuitenkin toisen TPV:stä Unitediin siirtyneen pelaajan Marko Granholmin kanssa odotella pelilupaa pitkälle kesään, sillä pelaajien edustusoikeudet olivat yhä TPV:ssä vaikuttaneella Miika Juntusen Futis Oy:llä. Lopulta asiat saatiin sovituksi ja Saarinen pääsi jatkamaan liigapelejään.

Saarinen siirtyi yhdentoista Tampere Unitedissa vietetyn kauden jälkeen Rovaniemen Palloseuraan heinäkuussa 2011.

## Aiheesta muualla
*Saarisen pelaajakortti Veikkausliigan sivuilla
FROG

**FROG** () on Naton koodinimi sarjalle Neuvostoliiton lyhyen matkan tykistöraketteja. Raketit ovat yksivaiheisia ja ohjaamattomia kiinteän ajoaineen raketteja, joiden käyttötarkoitus olisi sodan syttyessä ollut taktisten ydinaseiden ampuminen vihollisen rintamaa vastaan ja rauhan aikana ne toimivat nk. pelotteena. 

FROG-sarja kehitettiin 1950-luvulla. Raketista on tehty ainakin seitsemän versiota, jotka tunnetaan koodinimillä FROG-1–FROG-7. FROG-7A otettiin käyttöön vuonna 1965 ja FROG-7B vuonna 1968. Sen kantama on 70 km ja hyötykuorma 550 kg. Raketissa voi käyttää tavanomaista, kemiallista tai ydinkärkeä.

FROG-3, FROG-4 ja FROG-5 oli sijoitettu PT-76-tela-alustalle, myöhemmät ZIL-135 8×8 kuorma-auton alustalle. FROG-6 oli harjoitusraketti.

FROG-7:n (9K52 Luna) osumatarkkuus oli 500-700 metriä. Se oli varustettu 450 kg räjähteellä, 450 kg ydinaseella tai 36 kg kemiallisella kärjellä. Parannetussa FROG-7B:ssa oli pitempi kärki, johon sai rypälepommi- tai miinakärjen. FROG-sarjan korvasi SS-21, jolla oli huomattavasti pitempi kantomatka (120 km). FROG-7:ää valmistettiin vuoteen 1972 asti.

Neuvostoliitolla raketteja oli 1987 Natoa vastassa 500 ja Kiinaa vastassa 215 sekä 100 Kaakkois-Aasian ja Turkin vastaisella rintamalla ja 75 strategisessa reservissä. Venäjällä niitä oli vuonna 1994 käytössä vielä 350 kpl. Käyttäjämaihin kuuluvat lisäksi Afganistan, Algeria, Angola, Kuuba, Egypti, Irak, Pohjois-Korea, Libya, Serbia, Syyria ja Jemen. Irakin parannetulla versiolla *Laith* oli 90 km kantomatka.

Raketit oli sijoitettu divisioonien alaisuuteen. Tyypillisessä pataljoonassa oli kaksi patteria, joissa kaksi ohjusalustaa ja pitkän matkan säätutka. Raketin saatto laukaisukuntoon kesti tilanteesta riippuen 15–30 min.

## Lähteet
* 
* 
*
Paolo Cannavaro

**Paolo Cannavaro** (s. 26. kesäkuuta 1981 Napoli) on italialainen jalkapalloilija, joka edustaa Serie A:ssa pelaavaa Sassuoloa. Hän on pelipaikaltaan puolustaja.

184-senttinen Cannavaro teki debyyttinsä ammattilaisena kotikaupunkinsa SSC Napolissa kaudella 1998/99, ollen silloin 17-vuotias. Seuraavalla kaudella Parma hankki nuoren puolustajan itselleen. Paolon isoveli Fabio Cannavaro pelasi myös Parmassa. Debyyttinsä joukkueessa hän teki maalein 4–1 voitetussa ottelussa Leccea vastaan, kun hän tuli vaihdosta kentälle.

Verona lainasi Paolon kaudella 2001/02. Veronassa Paolo pääsi kentälle 24 kertaa ja teki yhden maalin. Lainavuoden jälkeen Paolo palasi Parmaan.

Kaudet 2002/03 ja 2003/04 Paolo vietti suurimmaksi osaksi vaihtopenkillä, eikä peliaikaa tullut. Kaudella 2004/05 Paolo alkoi saada enemmän peliaikaa ja peli-ilo alkoi löytyä. Kauden aikana hän pelasi 24:ssä ottelussa tehden 4 maalia.
Vurnon Anita

**Vurnon Anita** (s. 4. huhtikuuta 1989 Willemstad, Curaçao, Alankomaiden Antillit) on alankomaalainen jalkapalloilija, joka edustaa englantilaista Newcastle Unitedia. 166 senttimetrin pituinen Anita on pelipaikaltaan puolustaja. Anita kuului Alankomaiden poikamaajoukkueiden vakiokalustoon. Aikuisten maajoukkueessa hän on pelannut kolme ottelua. Ennen Ajaxia Anita edusti VV Maarssenia. Ajaxista hän siirtyi elokuussa 2012 englantilaiseen Newcastle Unitediin.

## Lähteet
*
*

### Viitteet
Ghauri (ohjus)

**Ghauri** (urduksi  غوری, tai myös *Hatf-V* eli "kuolettava 5" ) on Pakistanin keskimatkan ohjus (MRBM), joka voidaan varustaa 12–25 kilotonnin ydinkärjellä. 

Ghauri I:n kantomatka on 1&nbsp;350–1&nbsp;500 km,  taistelukärki 12–25 kt ydinräjähde ja tarkkuus jopa 190 metriä. Ghauri I on  kehitetty   Pohjois-Korean No-Dong-1 pohjalta. 

Pakistan ostaa ohjusteknologiansa Pohjois-Koreasta ja Kiinasta. Ghauri II:lla on sama tausta kuin Iranin Shahab-3:llä, molemmat pohjautuvat Pohjois-Korean teknologiaan.

## Ghauri I

*Laukaisumassa 15&nbsp;092 kg 
*Pituus 15,90 m 
*Läpimitta 1,35 m 
*Hyötykuorma 760–1&nbsp;300 kg
*Tarkkuus 190 m
*Kantomatka 13&nbsp;50–1&nbsp;500 km  
*Taistelukärki 12–25 Kt ydinräjähde
*Kehittäjä KRL, Kahutan tutkimuslaboratorio

## Muita Pakistanin ohjuksia
** Hatf 1A (BRBM), kantaa noin 100 km
** Abdali (SRBM) kantaa 300 km ja kuljettaa 450 kg 
** Ghaznavi eli Hatf-3, sama kuin Kiinan M-11 (SRBM)
** Shaheen I kantaa 200–600 km (SRBM)
** Shaheen-II IRBM , kantaa 2&nbsp;500 km, kuljettaa 1&nbsp;000 kg

## Lähteet

## Aiheesta muualla
*http://www.fas.org/news/pakistan/1998/04/980406-ghauri.htm 
* Federation of American Scientists
* The Pakistani Military Consortium
* Pakistani Defence.com
Mahamadou Diarra

**Mahamadou Diarra** (s. 18. toukokuuta 1981 Bamako, Mali) on malilainen jalkapalloilija, joka edustaa englantilaista Fulhamia. Hän on pelipaikaltaan puolustava keskikenttäpelaaja.

## Ura
Kesästä 2006 Real Madridia edustanut Diarra on pelannut aikaisemmin CSK:ssa, OFI:ssa, Vitessessä ja Lyonissa. Lyonissa hän oli mukana voittamassa Ligue 1:n mestaruutta kaikilla pelaamallaan neljällä kaudella. Mestaruusputki sai jatkoa Real Madridissa kausilla 2006–2007 ja 2007–2008. Diarra teki joukkueensa voittomaalin kauden 2006–2007 viimeisessä, mestaruuden varmistaneessa ottelussa Mallorcaa vastaan.

Lokakuussa 2008 Diarra loukkasi oikean polvensa maajoukkueensa ottelussa, ja lopulta joulukuussa varmistui vamman tarvitsevan leikkaushoitoa ja Diarran olevan poissa pelikentältä 6–9 kuukautta. Hänen pelinumeronsa 6 annettiin korvaajaksi hankitulle Lassana Diarralle.

27. tammikuuta 2011 Real Madrid ja Monaco pääsivät sopimukseen Diarran siirtymisestä ranskalaisseuraan.

Malin maajoukkuetta Diarra on edustanut vuodesta 2001. Hän toimii nykyään joukkueen kapteenina.

## Saavutukset

* Ligue 1 (4): 2003, 2004, 2005 ja 2006
* Trophée des Champions (4): 2003, 2004, 2005, 2006
* Primera División (2): 2007, 2008
* Espanjan supercup (1): 2008

## Lähteet

## Aiheesta muualla
* Mahamadou Diarran esittely Real Madridin sivustolla
Michael Lamey

**Michael Lamey** (s. 29. marraskuuta 1979 Amsterdamissa) on alankomaalainen jalkapalloilija,  pelipaikaltaan puolustaja. Lamey on edustanut RKC Waalwijkia, AZ Alkmaaria, FC Utrechtia ja PSV Eindhovenia.

## Lähteet
Nodong-1

**Nodong-1** (Etelä-Koreassa; Pohjois-Koreassa *Rodong-1*) on yksivaiheinen, keskimatkan ballistinen ohjus (MRBM), joka laukaistaan siirrettävältä lavetilta. Ohjus on kehitetty SS-1d Scud-C ohjuksesta. Ohjus kantaa 1&nbsp;000–1&nbsp;300 kilometriä, ja sen hyötykuorma on  1&nbsp;200 kg. Ohjuksen läpimitta on 1,3 metriä ja pituus 16,2 metriä, ja lähtöpaino 16,5 tonnia.

Ohjuksen kehitystyö alkoi joskus 1980-luvun loppupuolella ja yhdysvaltalaiset havaitsivat ohjuksen vakoilusatelliitilla ensimmäisen kerran 1990. Sitä on testattu Pohjois-Koreassa vuonna 1993, mutta maantieteellisistä syistä sitä ei voida testata siellä koko lentomatkallaan. Ohjusta on testattu myös ulkomailla.

Tätä ohjusta on viety Pohjois-Koreasta Libyaan ja Iraniin sekä mahdollisesti Syyriaan ja Pakistaniin. 

Pakistanissa Ghauri-ohjus perustuu ilmeisesti Nodongiin.

## Katso myös
*Taepodong 1
*Taepodong 2

## Lähteet

## Aiheesta muualla
* Center for Non-proliferation Studies, North Korea's Ballistic Missile Program 
* Claremont Institute, MissileThreat.com, No-dong 1 
* GlobalSecurity.org, Nodong-1
* Institute for Science and International Security, ISIS
Sky Dream Fukuoka

**Sky Dream Fukuoka** () oli maailmanpyörä, joka sijaitsi Fukuokan kaupungin Nishi-kun alueella, Japanissa. Sky Dream Fukuoka sijaitsi EvergreenMarinoa nimisen huvipuiston sisällä, joka on osa Marinoa City Fukuoka -kauppakeskusta. Sky Dream Fukuoka kohosi 120 metriin ja oli täten maailman 4. suurin maailmanpyörä (maailman suurin on Singapore Flyer) ja samalla Aasian kolmanneksi suurin maailmanpyörä. Maailmanpyörä avattiin joulukuussa 2001.

Sky Dream Fukuoka suljettiin syyskuussa 2009.

## Aiheesta muualla

* JAL:n opas Fukuokaan  
* Sky Dreamin kotisivut  
*  Marinoa City
Taepodong-1

**Taepodong-1** (TD-1, *Paektusan-1*) on Pohjois-Korean keskimatkan-keskipitkän matkan ballistinen ohjus, joka kantaa noin 2&nbsp;000 km. Ohjuksen tarkkuus (CEP) on noin 3000 m.

## Ominaisuudet

Ohjuksen ominaisuudet muistuttavat Neuvostoliiton vanhaa SS-4-ohjusta, mutta teknisesti se on Neuvostoliiton lyhyen kantaman Scud-ohjuksesta kehitetty. TD-1-ohjus koostuu kahdesta rakettivaiheesta, satelliitin laukaisijaversio kolmesta.

Ohjuksen 1. vaihe on Nodong ja 2. vaihe Hwasong 6. Tällöin ohjus käyttää ohjusteknologisesti vanhentunutta nestemäistä polttoainetta, mikä hidastaa ohjuksen laukaisuvalmisteluja. Ohjuksen kantama on kaksivaiheisena 2&nbsp;000–2&nbsp;200 km ja kolmivaiheisena 2&nbsp;200–2&nbsp;672/2&nbsp;896 km. Ohjus voi kuljettaa kaksivaiheisena 700–1&nbsp;000 kg ja kolmivaiheisena 290–500 kg:n painoisen taistelukärjen. 2&nbsp;000 km:ää vastaa 1&nbsp;500 kg taistelukärki ja 2&nbsp;500 km:ää 1&nbsp;000 kg taistelukärki.

Pohjois-Korea alkoi kehitellä tätä ohjustyyppiä muiden ohjusten kanssa 1985–1987. Ohjus lienee ollut prototyyppinä valmis vuonna 1994. Kun Pohjois-Korea koetti vuonna 1998 laukaista tällä ohjuksella avaruuteen satelliitin, koe epäonnistui, mutta raketti lensi 1&nbsp;600 km ennen kuin ongelmat alkoivat kolmannen vaiheen kanssa. Pohjois-Korea ei tietojen mukaan ole sijoitellut näitä ohjuksia asemiinsa, vaan koettaa kehitellä muita ohjustyyppejä.

Pohjois-Korea kehitteli 2000-luvulla Taepodong-2 ("Shahab-6") -ohjusta, jonka ensimmäinen koelento heinäkuussa 2006 epäonnistui, samoin myöhemmät lennot 2009 ja 2012. Monet muutkin Taeopodong 1-ohjusta huomattavasti suuremman uuden ohjuksen käyttökokeista ovat epäonnistuneet. Tämä ohjus tulee kantamaan 4&nbsp;000–15&nbsp;000 km ja kuuluu silloin IRBM-ICBM-luokkaan.

## Katso myös
* Nodong-1
* Taepodong-2

## Lähteet

## Aiheesta muualla
* Globalsecurity Taepodong
* Astronautix Taepodong
* FAS Taepodong
Matkiva kulkuri

**Matkiva kulkuri** (ensimmäisessä painoksessa nimellä **Ruonansuu**) on Jope Ruonansuun vuonna 1988 julkaistu esikoisalbumi.

Osa kappaleista päätyi myös Visa Mäkisen seuraavana vuonna tuottamaan *[[Matkiva kulkuri (sketsiohjelma)|Matkiva kulkuri]]* -sketsiohjelmaan, joka julkaistiin VHS-tallenteena.

## Kappaleet

### A-puoli
# Enska ja Hanski – 2.37 
# S.T.T.-rap – 4.32
# Huttusen Paavo – 2.53
# Toivotaan, toivotaan – 3.13 (*Alkuperäinen kappale: Che Sará*)
# Sä kaunehin oot – 2.36

### B-puoli
# Matkiva kulkuri – 4.21
# Imatran tilta – 3.46
# Minustako ministeri? – 2.15
# Eduskuntatalon ovi – 2.11
# Meripoikamies – 2.53
# La Bamba – 2.03

## Kappaleiden esittelyä

### Huttusen Paavo
Ruonansuu kertoi vuonna 2002 julkaistussa kirjassaan *[[Jopen pahimmat]]*, että kappale syntyi hänen ollessa keikalla sodankyläläisessä ravintolassa vuonna 1987. Keikan jälkeen hän kuuli ravintolassa, kun eräs asiakkaista kertoi pöytäseurueellensa lausahduksen "Puotin Huttusen Paavoa turpaan!". Kyseinen lausahdus jäi hänen mieleensä, ja alkoi sen pohjalta suunnittelemaan laulua. Hän kirjoitti sanoituksen niin, että sijoitti kappaleen henkilön tavuiltaan sävelen sopivalle paikkakunnalle, ja siihen kävi Tervola. Kappaletta soitettiin ahkerasti julkaisuvuonna radiossa. Samana vuonna Ruonansuu sai puhelun Tervolasta kotoisin olevalta Paavo Huttuselta, joka kyseli kappaleen teosta. Ruonansuu kertoi kappaleen teon taustan, ja pahoitteli jos kappale oli häntä loukannut. Huttunen uhkasi viedä asian oikeuteen, jota ei kuitenkaan lopulta tehnyt. 

### Matkiva kulkuri
Kappaleessa Ruonansuu imitoi useita eri laulajia ja laulaa heidän kappaleitaan, kuten M. A. Nummista, Tuomari Nurmiota, Rauli Badding Somerjokea, J. Karjalaista ja Vesa-Matti Loiria. 

Albumin nimikappale sai huomiota, kun Ruonansuu esitti kappaleen sen ajan viihdeohjelmassa *[[Vesku Show]]*.

## Tekijät

### Muusikot
* Erkki Kari
* Kari Hautalampi
* Pekka Svala
*Teuvo Lukkarinen
* Ahti Kortelainen
* Jorma Ruonansuu
### Tuotanto
* Ahti Kortelainen – äänittäjä (Tico Tico Studio)
* Markku Törrönen – miksaaja (Finnvox-studio)
* Helena Laakso – kannen kuva
* Pedro Hietanen – tuottaja

## Lähteet

## Aiheesta muualla
* ''Matkiva kulkuri'' discogs.com -sivustolla
Aurélien Scholl

**Aurélien Scholl** (13. heinäkuuta 1833 – 16. huhtikuuta 1902) oli ranskalainen kirjailija ja toimittaja.

Scholl syntyi Bordeaux’ssa, Ranskassa. Hän toimitti *Voltaire* ja *Echo de Paris* -lehtiä. Scholl kirjoitti näytelmiä teattereihin mutta myös useita romaaneja ja novelleja, jotka kuvaavat Pariisin elämää. Tyyliltään Scholl oli suureksi osaksi humoristi.

## Teoksia

**Lettres à Mon Domestique* (1854)
**L’Outrage* (1867)
**Fleurs d'Adultère* (1880)
**L’Orgie Parisienne* (1883)
**La Farce Politique* (1887)
**Les Ingénues de Paris* (1893)
**Denise* (1894)
**Tableaux Vivants* (1896)
**Les petits papiers. Comédie en un acte* (1897)
**L’esprit d’Aurelien Scholl* (1925), toimittanut Léon Treich

## Aiheesta muualla

* Aurelien Scholl. Ruman miehen elämäkerta. Aura 13.1.1889.
Martta Kontula

**Martta Edit Maria Kontula**, käytti sanoittajana salanimeä **Martti**, (20. kesäkuuta 1908 Kymi – 20. syyskuuta 2006 Helsinki) oli suomalainen näyttelijä. 

Kontula opiskeli Suomen Näyttämöopistossa ja aloitti uransa Helsingin Kansanteatterissa. Hän näytteli vuosina 1933–1960 yhteensä 18 elokuvassa, lähinnä sivuosissa. Ensimmäinen elokuvista oli Georg Malmsténin ainoaksi jäänyt elokuvaohjaus *[[Pikku myyjätär]]*, jossa Kontula oli nimiosassa. Viimeinen oli Edvin Laineen ohjaus *[[Myöhästynyt hääyö]]* vuodelta 1960.

Kaunisääninen Kontula esiintyi teatterin puolella monissa opereteissa, joita olivat muun muassa *[[Iloinen leski]], [[Tanssiva Savoy]]* ja *[[Mustalaisruhtinatar]]*. Hän teki myös puheteatterirooleja esimerkiksi Niskavuoren Ilonana, Ensio Rislakin Rumana Elsana, Ilmari Turjan Tuomari Marttana ja Lorcan *[[Bernarda Alban talo]]n* vanhimpana tyttärenä.. Näyttelijäntyön ohella Kontula teki iskelmäsanoituksia, joita ovat levyttäneet Harmony Sisters ja Arvi Tikkala.

Kontula sai Pro Finlandia -mitalin 1958.

## Lähteet

## Aiheesta muualla
*
*
* 
* Martta Kontulan suuri tulevaisuudentoive - kangaspuut, Seura, 16.11.1938, nro 46, s. 9, Kansalliskirjaston digitaaliset aineistot
Tuomas Aho

**Tuomas Aho** (s. 27. toukokuuta 1981 Parikkala) on uransa lopettanut suomalainen jalkapalloilija. Hän oli pelipaikaltaan keskuspuolustaja.

Aho edusti juniorina Keuruun Palloa, Kumu JT:tä ja FC Kouvolaa. Ensimmäiset ottelunsa miesten sarjatasoilla hän pelasi kaudella 1998 Kakkosen FC Kuusankoskessa.

Veikkausliigassa Aho debytoi MyPan riveissä 27. kesäkuuta 1999 ottelussa Jazzia vastaan. Vuonna 2004 hän voitti MyPassa Suomen cupin. Vuoden 2005 alussa Aho siirtyi tanskalaisen AGF:n riveihin. Tanskasta hän palasi vuonna 2006 Suomeen HJK:hon, jota hän edusti kolmen kauden ajan, ja kaudeksi 2009 takaisin MyPaan. Hän on toiminut joukkueensa kapteenina sekä HJK:ssa että MyPassa. 

Keväällä 2015 Aho siirtyi yksivuotisella sopimuksella sarjanousija HIFK:n riveihin.

Aho on esiintynyt useissa poikien ja nuorten maaotteluissa. Vuonna 2001 hän kuului Suomen joukkueeseen nuorten maailmanmestaruuskilpailuissa. Hän oli voittamassa BV Cupia Suomelle vuonna 2006.

Aho työskentelee nykyään liikunnanopettajana Myllykosken yhtenäiskoulussa.

## Saavutukset

* SM-hopea 2002, 2006
** SM-pronssi 1999, 2000, 2001
* Suomen cup 2004, 2006, 2008

## Lähteet

## Aiheesta muualla

* Tuomas Aho Veikkausliigan sivustolla
* Tuomas Aho Myllykosken Pallon sivustolla
Paavo M. Petäjä

**Paavo Matti Sakari Petäjä** (30. syyskuuta 1936 Kemijärvi – 27. kesäkuuta 2018 Haapajärvi) oli varatuomari, nimismies, kaupunginjohtaja, yrittäjä ja urheilujohtaja. 

## Työura
Hän asui nuoruudessaan Haapajärvellä, jossa hänen äitinsä toimi kunnalliskodin johtajana. Petäjä kirjoitti ylioppilaaksi Haapajärvellä vuonna 1957, pääsi lukemaan oikeustiedettä Helsingin yliopistoon. Petäjä valmistui vuonna 1963 ja auskultoi Saloisten tuomiokunnassa Kalajoella 1963–1965. Nimismiehenä hän toimi ensin Paavolassa vuosina 1965–1968 jonka jälkeen Haapajärven nimismiehenä 1968–1972.  Haapajärven kauppalan- ja kaupunginjohtajana Petäjä toimi vuosina 1972–1984. Hänet valittiin tehtävään kokoomuksen edustajana.

Kaupungin johdosta Petäjä siirtyi perustamansa Suomenselän lakiasiaintoimiston johtajaksi (1984–2005). Toimisto keskittyi pääasiassa hoitamaan konkurssipesiä, joita etenkin 1990-luvun alun lamavuosina oli runsaasti.

## Urheilujohtajana
Hiihdon luottamustoimet Petäjä aloitti urheiluseura Haapajärven Kiilojen hiihtojaostossa 1960-luvun lopulla. Vuonna 1972 hän johti haapajärvisten delegaatiota SHL:n liittokokouksessa. Petäjä oli hankkinut kaikille samanlaisen puvun, jotta Kiilojen joukko erottui muista.
Paavo M. Petäjä oli Suomen hiihtoliiton pitkäaikainen varapuheenjohtaja ja puheenjohtaja, sittemmin kunniapuheenjohtaja. Hän oli myös Kansainvälisen hiihtoliiton FISin maastohiihtokomitean kunniajäsen.

Petäjä toimi maastohiihdon tuomarina Lake Placidin talviolympialaisissa 1980.

Suomen Hiihtoliitto myönsi Paavo M. Petäjälle Hannu Koskivuori -mitalin nro 18 vuonna 2002 ansiokkaasta työstä hiihtourheilun hyväksi.

## Lahden dopingskandaali
Petäjä oli Suomen hiihtoliiton puheenjohtaja dopingskandaalin aikaan Lahden hiihdon maailmanmestaruuskilpailuissa vuonna 2001. Monen mieleen ovat jäneet Petäjän heikolla englannilla – niin sanotulla tankeroenglannilla – antamat lausumat dopingskandaalin lehdistötilaisuuksissa.

## Lähteet

## Aiheesta muualla
* Elävä arkisto: Paavo M. Petäjä kertoi Isometsän dopingkärystä Lahden MM-kisoissa 2001 Yle.
* Elävä arkisto: "Korostan sanaa epäily..." Yle.
* MOT: Petäjä kiistää jyrkästi tilanneensa epo-hormonia
Täällä Washington

**Täällä Washington** on Jope Ruonansuun vuonna 1992 julkaistu kolmas albumi. Albumilla esiintyvät myös Tommi Reponen, Jari Vesa ja Nicepappi-yhtyeen Heli Luokkala-Nevalainen. Albumin C-kasettiversiossa kappaleet ovat hieman eri järjestyksessä kuin CD-versiossa. Albumi on ylittänyt kultalevyn rajan. Albumia on myyty yhteensä yli 39 000.

## Kappaleet
# Aarne Tanninen "Täällä Washington" (2:32, taustalla laulaa Heli Luokkala-Nevalainen)
# STT:n uutiset (2:20, Jope Ruonansuu ja Tommi Reponen)
# Hei Suomen pankki (2:20, Elvis-Osasto)
# Posti Pekka Höyryttää (1:45)
# Epäterveysjenkka (voi hyvin) (0:58, Elvis-Osasto ja Jari Vesa)
# Manu pelkää (2:25)
# Kurahaaran veljekset (1:41, Elvis-Osasto)
# Änkytä (3:10, Elvis-Osasto ja Jari Vesa)
# Laulava talonmies (2:31, Elvis-Osasto ja Jope Ruonansuu)
# Krapulassa katuani tallaan (2:38, Alkuperäinen kappale: Rapu Rallaa)
# Hajuraati (3:10)
# Kauko (2:41, Alkuperäinen kappale: Hauho, Elvis-Osasto ja Jope Ruonansuu)
# Aarne Tannisen raportti (2:18)
# Fitti hitti (2:24, Elvis-Osasto)
# Jussin koktail koulu (1:52)
# Ämpäritolkulla Fernet Brancaa (2:20) (Elvis-Osasto)
# Manun puhe (2:05)
# Alvari maininki (2:54, Elvis-Osasto ja Jope Ruonansuu)
# Oula Mälkättäjä (2:18, Elvis-Osasto)

## Lähteet

## Aiheesta muualla
* ''Täällä Washington'' discogs.com -sivustolla
Jope Ruonansuu presidentiksi

**Jope Ruonansuu presidentiksi** on Jope Ruonansuun vuonna 1993 julkaistu viides studioalbumi. 

Albumin teemana on Ruonansuun kuvitteellinen presidenttiehdokkuus. Joidenkin kappaleiden välillä tulee lyhyitä vaalimainoksia, minkä lisäksi albumin sketsit liittyvät usein poliitikkoihin. Esimerkiksi ”Teijan keittiö” -sketsissä vuoden 1994 presidentinvaalien ehdokkaat Paavo Väyrynen, Raimo Ilaskivi ja Martti Ahtisaari ovat keittämässä Teija Sopasen kanssa pontikkaa.

Kultalevy myönnettiin vuonna 1994. Albumia on myyty yhteensä yli 33&nbsp;000.

## Kappaleet
# 
# 
# 
# 
#  (tyyliparodia Dr. Albanin kappaleesta It’s My Life)
# 
# 
# 
# 
# 
# 
# 
#  (alkuperäinen kappale: Juodaan viinaa)
# 
# 
# 
# 
# 
# 
# 
# 
# 
#  (alkuperäinen kappale: Kaiken takana on nainen)
# 
# 
# 
# 

## Tekijät
* Jope Ruonansuu – tuottaja
* Risto Asikainen – tuottaja, äänittäjä, miksaaja
* Ilkka Vainio – tuottaja
* Mika Jussila – masteroija

## Lähteet

## Aiheesta muualla
*
Taipaleen kanava

**Taipaleen kanava** on puoli kilometriä pitkä sulkukanava Varkaudessa, Unnukan ja Haukiveden Siitinselän välillä. Se on osa Saimaan syväväylää. Samalla paikalla sijaitsee vierekkäin nykyinen sulkukanava ja vanha kanava eli nykyinen museokanava. 

## Ensimmäisen kanavan rakentaminen
Rakennustyöt alkoivat maaliskuussa 1835. Työmaan johtajana toimi Svante Vestling. Taipaleen kanava oli Suomen ensimmäinen kanava, jossa oli sulkuportit. Taipaleen kanavan rakennustyömaalla oli myös Suomen ensimmäinen rautatie vuosina 1836–1840. Kanavan juhlalliset avajaiset olivat 6. heinäkuuta 1840.

Alkuperäinen kanava on nykyään museokanavana noin sata metriä itään toimivasta kanavasta.

## Uuden kanavan rakentaminen

Saimaan kanava oli valmistunut vuonna 1856. Se johti liikenteen lisääntymiseen ja Taipaleen kanava kävi ahtaaksi. Päätös uuden kanavan rakentamisesta tuli keisarillisena käskykirjeenä heinäkuussa 1865.

Rakennustöiden alkaminen siirtyi joulukuulle 1867. Työt osuivat siis suurten nälkävuosien ajalle. 
Tieto työmahdollisuudesta ja palkan maksamisesta viljana kiiri laajalle. Työmaalle tuli miehiä kaikkiaan 51 pitäjästä Pohjanmaata myöten. Tammikuussa 1868 töissä oli 600 miestä, monilla heistä vielä perhe mukana. Useat asuivat maakuopissa. Alkeelliset olosuhteet ja taudit saivat aikaan murhenäytelmän, yksin huhti - toukokuun 1868 aikana haudattiin 281 henkeä.

Varkauden seurakunta pystytti vuonna 1936 työmaalla kuolleiden muistomerkin hautapaikalle Varkausmäkeen.

Kanava avattiin uudessa paikassa 16. syyskuuta 1871. Se oli 564 metriä pitkä ja siinä oli kaksi sulkua.

## Nykytilanne

Kanavaa modifioitiin vuosina 1962–1967.  1960-luvun muutoksissa sulkukammion kokoa laajennettiin, yhdistämällä vanhat 35 metrin sulut ja niiden välissä ollut tasausallas yhdeksi 160 metrin suluksi. Muutos mahdollistaa useimpien Saimaan kanavan kautta saapuvien alusten pääsyn kanavan läpi pohjoiseen Leppävirran reitille. Kanava kuuluu osana 4,35 metrin Saimaan syväväylään, joka kulkee Savonlinnasta Kuopioon ja Siilinjärvelle asti.

Kanavan sulkuja hoidetaan vieressä olevasta ohjauskeskuksesta. Vaikka sulutus toimii vesiliikennekaudella 24 tuntia vuorokaudessa, niin kanavan yhteydessä olevaa maantiesiltaa ei avata tieliikenteen ruuhka-aikoina pelkästään huvialuksia varten.

Vieressä sijaitsevassa Taipaleen kanavamuseossa on sisätiloissa näyttely vesiteiden ja kanavien historiasta. Museoon kuuluu myös vanhan ja uuden kanavan rantaa kiertävä polku opasteineen.

Nykyisen kanavan ylittävät avattava maantiesilta, joka on läppäsilta (alikulkukorkeus 4,5 metriä), sekä avattava rautatiesilta, joka on kääntösilta (alikulkukorkeus 4,7 metriä).

Taipaleen ja Konnuksen kanavien käyttö- ja kunnossapitotehtävistä vastaa Väyläviraston urakoitsijana NRC Group Finland Oy.

## Lähteet
*

### Viitteet

## Aiheesta muualla

* Väylävirasto - Taipaleen kanava
Ukrainan lippu

**[[Ukraina]]n [[kansallislippu|lippu]]** () koostuu kahdesta yhtä paksusta vaakapalkista, joista ylempi on sininen ja alempi keltainen. Sen mittasuhteet ovat 2:3, ja se otettiin käyttöön ensimmäisen kerran vuonna 1918. Maan jouduttua osaksi Neuvostoliittoa vuonna 1922 maassa otettiin käyttöön punalippu, mutta myöhemmin sen malli muuttui monta kertaa. Ukrainan itsenäistyttyä uudelleen vuonna 1991 maassa siirryttiin käyttämään alkuperäistä kaksiväristä lippua 28. tammikuuta 1992 lähtien. 

Ensimmäistä kertaa Ukrainan lipun esittelivät kansallismieliset Lvivissä vuonna 1844. Sen värit ovat samat kuin vanhojen ukrainalaisten ruhtinaskuntien vaakunoiden värit. Lipun on sanottu kuvaavan myös (mustanmullan maan viljavaa) peltoa ja sinistä taivasta. Ukrainan pitkäaikaista hankalaa suhdetta Venäjään kuvaa, ettei lipussa ole panslaavilaista väriyhdistelmää, vaikka ukrainalaisetkin ovat slaavilainen kansa.

Ukrainan kansallislipun päivää vietetään vuosittain 23. elokuuta.

## Katso myös
*Ukrainan sosialistisen neuvostotasavallan lippu
*Luettelo Ukrainan oblastien lipuista ja vaakunoista

## Lähteet
* 

### Viitteet

## Aiheesta muualla
Politiikkaa ja erotiikkaa

**Politiikkaa ja erotiikkaa** on Jope Ruonansuun neljäs albumi. Se julkaistiin vuonna 1993. Albumin teemana on presidentti Mauno Koiviston kuvitteellinen aikomus tehdä presidentinlinnasta ilotalo. Albumi on ylittänyt kultalevyn rajan. Albumia on myyty yhteensä yli 46 000.

## Kappaleet
#  (Alkuperäinen kappale: Kemiaa)
#  (Alkuperäinen kappale: Kiihkeät tuulet)
# 
#  (Alkuperäinen kappale: Sukkula Venukseen)
# 
# 
# 
#  (Alkuperäinen kappale: Mä haluun viihdyttää)
# 
# 

## Tekijät
* Ahti Kortelainen – äänittäjä, miksaaja
* Risto Asikainen – äänittäjä, miksaaja
* Mika "Musta Hevonen" Jussila – masteroija
* Jope Ruonansuu – tuottaja

## Lähteet

## Aiheesta muualla
* ''Politiikkaa ja erotiikkaa'' discogs.com -sivustolla
Kiikun kaakun

**Kiikun kaakun** on Jope Ruonansuun kuudes albumi. Ruonansuu osallistui MTV3:n Syksyn sävel -kilpailuun albumin kappaleella ”Essayahh”.

Albumin CD-versiossa on toiseksi viimeisen raidan *Jätkän tekno (homelite mix)* ja viimeisen raidan *Karpolla on asiaa* välille laitettu noin puolen tunnin pituinen väli. Mutta albumin C-kasetti -versiossa sen sijaan raitojen välissä on "normaali" muutaman sekunnin välinen tauko.

Kultalevy myönnettiin vuonna 1996. Albumia on myyty yhteensä yli 32 000.

## Kappaleet
# 
# 
# 
# 
# 
# 
# 
# 
# 
# 
# 
#  (*Alkuperäinen kappale: [[Jätkän humppa]]*)
# 
# 
# 
# 
# 
# 
# 
# 
# 
#  (*Alkuperäinen kappale: Jätkän humppa*)
# 

## Tekijät
* Jope Ruonansuu – laulu, imitaatiot
* Risto Asikainen – tuottaja, musiikkiohjelmointi, kitara, sovittaja
* Drome – taustalaulu
* Tyyne Hot – taustalaulu
* Jari Valkeinen – rummut

## Lähteet

## Aiheesta muualla
* ''Kiikun kaakun'' discogs.com -sivustolla
Elvis-osasto

**Elvis-osasto** on Jope Ruonansuun vuonna 1992 julkaistu toinen studioalbumi. Albumilla esiintyvät myös samannimisessä radio-ohjelmassakin esiintyneet Tommi Reponen ja Jari Vesa. Albumi on ylittänyt kultalevyn rajan.

## Albumin kappaleet
# 
#  (Alkuperäinen kappale: Big Fat Oranguman)
#  (Alkuperäinen kappale: Kierrätä pyöritä mua)
# 
#  (Alkuperäinen kappale: Moottoripyörä on moottoripyörä)
# 
# 
# 
# 
# 
# 
# 
# 
# 
#  (Alkuperäinen kappale: Tahdon olla sulle hellä)

## Nyt lähtee läskit / Rantamiehen balladi -singlejulkaisu
# Nyt lähtee läskit
# Rantamiehen balladi

## Lähteet

## Aiheesta muualla
* ''Elvis-osasto'' discogs.com -sivustolla
MCGA

**MCGA** () on IBM:n vuonna 1987 julkaisemien IBM PS/2 Model 30 ja 25 -mallien emolevylle integroitu näytönohjain.

MCGA:n näyttötilat tukivat kaikkia CGA:n tiloja sekä lisäksi 640&times;480 pikselin yksiväritilaa 60&nbsp;Hz virkistystaajuudella (tekstitilan ollessa yhteensopiva 5151-näyttöjen kanssa) ja 320&nbsp;&times;&nbsp;200 256-väritilaa 70&nbsp;Hz virkistystaajuudella. 

MCGA ei ollut täysin alaspäin yhteensopiva. Puutteellinen tuki EGA-standardiin aiheutti monien EGA-standardille suunniteltujen pelien käynnistymisen 4-värisessä CGA-tilassa, tai jopa toimimattomuuden. Toisaalta esimerkiksi moni Sierra Gamesin ja Lucasfilm Gamesin peli sisälsi tuen suoraan sekä EGA- että MCGA-standardille. Myös ne pelit, jotka käyttivät VGA:n 320&nbsp;×&nbsp;200 256-väristä tilaa, eivät käyttäneet VGA:n edistyneitä ominaisuuksia, saattoivat toimia MCGA:ta käytettäessä.

MCGA julkaistiin ainoastaan PS/2-malleille, ja käytti 15-pinnistä D-shell -liitäntää. Tiettävästi yhtäkään MCGA-standardia tukevaa näytönohjainta ei valmistettu. Laitteiden valmistus lopetettiin vuonna 1992 eikä standardista valmistettu klooneja johtuen VGA-standardista, joka julkaistiin samanaikaisesti MCGA:n kanssa.
Jäärata-ajo

**Jäärata-ajo ** on moottoripyörillä jäälle auratulla radalla ajettava kilpa-ajo muoto. Jääratamoottoripyörät perustuvat motocrosspyöriin, ja varustetaan erikoisnastoitetuilla renkailla.

## Rata
Jäärata-ajo ajetaan luonnonjäälle auratulla 800-1500 m pitkällä radalla, kilpailun ajomatkan kokonaispituuden ollessa 6-15 km.

## Ulkomailla
Keski-Euroopassa vuoristoalueilla jäärataa ajetaan sitä varten jäädytetyillä radoilla. USA:n pohjoisosissa sekä Kanadassa käytetään nastoina ruuveja. Islannissa käytetään motocrossnastoja ja Ruotsissa ajetaan samoilla säännöillä kuin meillä.

## Rengassäännöt
Soololuokissa etu- ja takarenkaan nastan maksimikokonaispituus on 23 mm. Nastan näkyvä osuus on säännöissä määritelty siten että esimerkiksi nastan olkapään on oltava tasomainen vähintään 8 mm halkaisijaan saakka. Sivuvaunulliset pyörät varustetaan enduro/motocross-sääntöjen mukaisilla nastarenkailla.

## Luokat
Jäärataa ajetaan nykyisin kuudessa pääluokassa; 
***80**-kuutioiset kaksitahtiset moottoripyörät ja 150cc nelitahtipyörät
***JR2** (alle 125-kuutioiset kaksitahtiset ja alle 250-kuutioiset nelitahtiset)
***JR1** (alle 250-kuutioiset kaksitahtiset ja alle 450- kuutioiset nelitahtiset)
***JR3** (alle 500-kuutioiset kaksitahtiset ja alle 700-kuutioiset nelitahtiset)
***Sivuvaunulliset** moottoripyörät (kuutiotilavuus vapaa, sylinterilukumäärä enintään 1)
***ATV**- nelipyöräiset moottoripyörät

Lisäksi soololuokat (JR1, JR2 ja JR3) jakautuvat SM huippu-urheiluun (A-luokat) ja harrastajiin (B-luokat) sekä veteraaniluokkiin. B-luokissa kisataan nousupisteistä A-luokkaan.

## Säännöt
Linkki sääntöihin

## Lisätietoja
*Lisää tietoa lajin omalla sivustolla
*OFFROADPro 
*Suomen Moottoriliitto

## Katso myös

* Jääspeedway

## Aiheesta muualla
* Ylen Elävä arkisto: Vauhtikoneet jäällä